**1. Croesawyd** pawb i’r Cyfarfod gan y Cadeirydd y Cyng. Mair Owen Pierce.

**PRESENNOL:**

Y Cynghorydd Dafydd Owen

Y Cynghorydd Mair Leverett

Y Cynghorydd Dafydd Roberts

Clerc a Phrif Swyddog Cyllid

*Clerk and Chief Financial Officer* 26 Stryd Fawr

**Donna Watts** Bethesda

Rhif Ffôn: 01248 602131 Gwynedd

Ebost: CyngorLlandygai@ogwen.org LL57 3AE

Y Cynghorydd Mair Owen Pierce

Y Cynghorydd Angharad Williams

Y Cynghorydd Mair Jones

Y Cynghorydd Gabrielle Wyn

**CYNGOR CYMUNED LLANDYGAI**

**LLANDYGAI COMMUNITY COUNCIL**

Cofnodion Cyfarfod Cyffredinol o’r Cyngor a gynhaliwyd yng Nghanolfan Tregarth

**Nos Iau 15 Chwefror 2018 am 1830**

Ymddiheuriadau gan y Cyngr. Iwan Hywel, Gwen Griffith, Richard Fraser-Williams a Fiona Owen.

**2. Cofnodion**

**Penderfynwyd:** Derbyn a chadarnhau cofnodion y cyfarfod a gynhaliwyd ar 18 Ionawr 2018.

1. **Materion yn codi o’r cofnodion**

**3.1** Llwybr beics pentref Llandygai-adroddwyd bod beicwyr sy’n defnyddio’r Lôn Las sy’n mynd drwy’r pentref, yn mynd a’r wîb. Adroddwyd bod Cyngor Gwynedd yn ymgynghori gyda Sustrans ynghylch symud yr arwydd, fel bod beicwyr yn defnyddio llwybr arall drwy’r pentref. Dal i ddisgwyl diweddariad gan Gyngor Gwynedd.

**3.2** Ymgynghoriad gyda’r ieuenctid- swyddogion Partneriaeth Ogwen wedi ymweld â’r ddau glwb ieuenctid ar gyfer y gwaith ymgynghori. Derbyniwyd adroddiad o’r ymweliadau. Penderfynwyd bydd pawb i ddarllen y ddogfen cyn y cyfarfod nesaf er mwyn trafod ymhellach.

**3.3** Adnewyddu prydles Canolfan Tregarth- disgwyl adroddiadau gan Gyngor Gwynedd ynglŷn a chyflwr yr adeilad.

**3.4** Lloches bws ger Stad Ddiwydiannol Llandygai- angen ei lanhau. Y Cyng. Dafydd Owen am ofyn wrth ein contractwr i’w wneud.

**3.5** Llwybr 59, Carreg Y Fedwen-y Cyng. Dafydd Owen am ofyn wrth ein contractwr i wneud y gwaith.

**3.6** Arriva- angen amserlen clir sy’n dangos pa fysiau sy’n mynd drwy Tregarth. Penderfynwyd bydd pawb yn tynnu llun o’r amserlen sydd yn y gysgodfan agosach, a’i anfon at y Clerc.

**3.7** Adroddwyd bod angen rhoi bin halen yn Bro Syr Ifor, gan nad oes un yno ar hyn o bryd.

**3.8** Llochesi bws Llandygai a Ffordd Tan Rhiw-angen eu paentio. Dal i ddisgwyl prisiau.

**3.9** Arwydd ar gyfer Llandygai – penderfynwyd derbyn y pris am osod yr arwyddion gan Gyngor Gwynedd.

**4. Gohebiaeth**

Pawb wedi cael copi o’r rhestr ‘Crynodeb o ohebiaeth Chwefror 2018’

**Cyflwynwyd:** e-bost gan Gyngor Gwynedd ynglŷn a ail-fodelu’r Gwasanaeth Ieuenctid. Penderfynwyd holi am fwy o wybodaeth ynglŷn a’r gwasanaeth symudol fydd yn cael ei ddarparu gan Cyngor Gwynedd.

**Cyflwynwyd:** e-bost gan Comisiwn Ffiniau a Democratiaeth Leol Cymru- arolwg o’r trefniadau ar gyfer Sir Gwynedd-cynigion drafft. Penderfynwyd bydd pawb yn darllen y dogfennau yn fanwl er mwyn trafod unrhyw sylwadau i’w hanfon yn y cyfarfod mis nesaf.

**Cyflwynwyd:** e-bost gan Clwb Rygbi Bethesda Adran Iau a Mini-cais am nawdd tuag at Swyddog Hybu Rygbi. Penderfynwyd bod y Cyngor yn hapus i gyfrannu £500 y flwyddyn am y dair blynedd nesaf.

**Cyflwynwyd:** e-bost gan Clwb Pêl-droed Mynydd Tigers-cais am rodd tuag at adeiladu cae pêl-droed newydd. Penderfynwyd rhoi £1000 i’r clwb.

**Cyflwynwyd:** e-bost gan Comisiynydd Cenedlaethau’r Dyfodol Cymru-Fframwaith Cenedlaethau’r Dyfodol. Penderfynwyd bydd pawb yn ymateb fel unigolion.

**Cyflwynwyd:** e-bost gan Cyngor Cymuned Bethesda-cais am rodd tuag costau cynnal Gorymdaith Gwyl Dewi. Penderfynwyd rhoi rhodd o £150.

**Cyflwynwyd:** llythyr gan Cylch Meithrin Tregarth-cais am rodd. Penderfynwyd rhoi £300.

**Cyflwynwyd:** llythyr gan Cynllun Llesiant Gwynedd a Môn-holiadur ymgynghoriad cyhoeddus. Penderfynwyd bydd y Cadeirydd yn llenwi’r holiadur.

**Cyflwynwyd:** e-bost gan Partneriaeth Ogwen-cais am rodd tuag at brosiect Murlun mosaig yn Llys Dafydd. Penderfynwyd gohirio’r eitem yma tan y cyfarfod nesaf, gan bod llawer o gynghorwyr yn absennol mis yma.

**Cyflwynwyd:** dyfynbrisiau am ddifibrilwyr. Penderfynwyd gohirio’r eitem yma tan y cyfarfod nesaf, gan bod llawer o gynghorwyr yn absennol mis yma.

**5.Gwaith y mis**

**5.1** Adeiladau rhwng Tan Lon a Fferm Pandy-mae’n debyg bod rhywun yn byw yn yr eiddo. Y Clerc i hysbysu Adran Cynllunio Cyngor Gwynedd.

**5.2** Baw ci yn broblem yn Mynydd Llandygai, yn enwedig Lon y Grug-Y Clerc i holi Cyngor Gwynedd am arwyddion i’w rhoi fyny, a blwch darparu bagiau baw ci. Hefyd angen presenoldeb cyson gan y warden cŵn i fonitro’r sefyllfa.

Y Cynghorydd Dafydd Owen wedi anfon rhestr o leoliadau sydd angen biniau baw ci at Gyngor Gwynedd yn barod.

**5.3** Hysbysfwrdd Tregarth-angen sylw gan saer coed i’r clo.

**5.4** Hysbysfwrdd Llandygai-cais wedi mynd at yr Adran Addysg i’w ail-leoli (ar y ffens wrth giât yr ysgol).

**6.Adroddiadau’r Cynrychiolwyr**

**Canolfan Tregarth** – cyfarfod heb fod eto.

**Ysgol Llandygai-**adroddwyd bod statws yr ysgol wedi ei uwchraddio o amber i gwyrdd.

**Neuadd Talgai-** adroddwyd bod y pwyllgor yn chwilio am ddifibriliwr i’r pentref.

**7.Adroddiad Ariannol, Rheoli Risg a Gweinyddu**

**7.1**. Adroddwyd beth oedd y ffigyrau yn y banc ar ddiwedd mis Ionawr.

**7.2**. Rheoli Risg: Dim i’w ystyried ar hyn o bryd

**8. Taliadau**

**Awdurdodwyd y canlynol**

Cyngor Gwynedd-costau etholiad £363.00

Clwb Rygbi Bethesda £500.00

Clwb Pêl-droed Mynydd Tigers £1000.00

Cyngor Cymuned Bethesda £150.00

Cylch Meithrin Tregarth £300.00

**9. Sedd wag Ward Mynydd Llandygai**

Penderfynwyd gohirio’r eitem yma tan mis nesaf, gan nad oedd digon o gynrychiolaeth o’r Ward.

**10. Penderfyniadau Cynllunio**

C17/0722/16/LLThe Cottage, Coed y Parc, Bethesda

Dymchwel yr adeilad presennol a chodi adeilad ar gyfer defnydd fel stiwio yn yr ardd

 **Penderfyniad:** Caniatawyd, gydag amodau.

C17/0903/16/LL Carreg y Fedwen, Sling, Tregarth

 Creu canolfan ymchwil a menter iachâd cysegredig gan gynnwys codi pedwar adeilad newydd, creu meysydd parcio a chodi wal ffin 2.3m o uchder (cais diwygiedig i gais dynnwyd yn ôl - C16/1158/16/LL)

 **Penderfyniad:** Holl ymgynghoriadau drosodd

 **Adroddwyd bod y Pwyllgor Cynllunio am ymweld a’r safle.**

C17/1266/16/LL Tir yn Bryn Cul, Tal Gae, Tregarth

Gosod mast telathrebu 17.5 medr o uchder gan gynnwys 3 antena a 2 ddysgl darlledu ynghyd a 2 gaban offer a 1 cabinet mesurydd a gwaith atodol

**Penderfyniad:** Cais wedi ei gofrestru.

**Adroddwyd bod y Pwyllgor Cynllunio am ail- edrych ar y cais.**

C17/1015/16/LL Pen y Llyn, Mynydd Llandygai, Bangor

 Creu storfa amaethyddol ar gyfer cadw

Peiriannau, mynedfa newydd, rhodfa ac ymestyn cwrtil preswyl presennol

**Penderfyniad:** Caniatawyd, gydag amodau.

**12.CeisiadauCynllunio**

 Hysbysiad o Gais Deddf Trwyddedu 2013-Zip World, Chwarel Penrhyn, Bethesda. Cais amrywio trwydded eiddo

**Penderfyniad:** Dim sylw

C17/1237/11/LL

C17/1236/11/CR Angorfa’r Prince Madog, Port Penrhyn, Bangor

Gwaith tynnu strwythur codi cychod presennol a chodi strwythur newydd

**Penderfyniad:** Dim gwrthwynebiad

**13. Unrhyw fater brys arall**

**Cynllunio**-derbyniwyd llythyr o gwyn yn erbyn cais cynllunio ar y tir yn Bryn Cul, Tal Gae, Tregarth, ac bod y Cyngor wedi ymateb gyda ‘dim sylw’. Penderfynwyd ymateb gyda llythyr nad oedd gan y Cyngor unrhyw wrthwynebiad o’i blaenau pan yn gwneud y penderfyniad ac bod y Cyngor yno i gynrychioli’r gymuned gyfan.